open-index/open-wikipedia-markdown huggingface dataset:
Rikantila

**Rikantila** on yksi Eurajoen kylistä. Se sijaitsee Lutan ja Lapijoen välissä. Rikantilassa on noin 50&ndash;60 asukasta, ja sen keskellä sijaitsee Rikantilan ala-aste.
Erick Lindgren

**Erick Lindgren** (s. 11. elokuuta 1976, Burney, Kalifornia) on yhdysvaltalainen pokeriammattilainen. Ennen pokeriuraansa hän toimi blackjack-jakajana pohjoiskalifornialaisella kasinolla.

Lindgren voitti ensimmäisen merkittävän turnauksensa Bellagiossa (Bellagio Five Diamond Poker Classic) joulukuussa 2002. Tätä seurasi vuonna 2003 World Poker Tourin finaalipöydät Party Poker Million II -risteilyllä maaliskuussa, Pariisin kesäturnauksessa heinäkuussa sekä puolen miljoonan dollarin arvoinen voitto Ultimatebet.com Poker Classic II -kisassa lokakuussa. Maaliskuussa 2004 Lindgren voitti WPT:n PartyPoker.com Million III Limit Hold'em -risteilyn miljoonan dollarin ykköspalkinnon. Finaalipöydässä kakkoseksi jäi Daniel Negreanu.

Tammikuussa 2005 Lindgren oli toinen Atlantic Cityssä järjestetyssä World Series of Pokerin oheisturnauksessa. Kuukautta myöhemmin hän oli viides WPT:n L.A. Poker Classicissa ja vain viikko sen jälkeen Lindgren voitti Professional Poker Tourin turnauksen Commercen kasinolla Los Angelesissa.

Tammikuussa 2006 Lindgren oli jälleen WPT:n finaalipöydässä ja sijoittui kolmanneksi Borgata Winter Poker Openissa. Kesäkuussa järjestetyssä FullTiltPoker.net Poker Pro Showdown -tapahtumassa hän voitti Mike Matusowin, Clonie Gowenin, Erik Seidelin, John Juandan, Chris Fergusonin ja Phil Iveyn sekä 600&nbsp;000 dollarin ykköspalkinnon. WSOP:ssa Lindgren saavutti toistaiseksi parhaan sijoituksensa heinäkuussa 2006 oltuaan 5&nbsp;000 dollarin shorthanded no limit texas hold'em -turnauksessa toinen.

Tammikuussa 2007 Erick Lindgren voitti Aussie Millions -tapahtuman $100,000 Hold'em Event -turnauksen, jonka ykköspalkinto oli miljoona Australian dollaria.

Vuoden 2008 World Series of Pokerissa Lindgren voitti ensimmäisen WSOP-rannekkeensa 5&nbsp;000 dollarin mixed hold'em -turnauksessa. Ykköspalkinnon arvo oli 374&nbsp;505 dollaria. Lindgren voitti myös "vuoden pelaaja" -tittelin. Hän oli myös arvostetussa 50000 dollarin H.O.R.S.E.-turnauksessa kolmas ansaiten 781&nbsp;440 dollaria. Kolmannen finaalipöytänsä vuoden 2008 WSOP:ssa Lindgren saavutti 5&nbsp;000 dollarin no limit 2-7 draw lowball -turnauksessa, jossa hän oli neljäs.

Lindgren edusti Full Tilt Poker -nettipokerihuonetta ja hän oli "Team Full Tiltin" -jäsen. Hänen lempinimensä on "Edog". Heinäkuussa 2018 Lindgrenin pokeriuran turnausansiot ylittivät 10,5 miljoonaa dollaria.

## Yksityiselämä
Vuonna 2011 Lindgren meni naimisiin pokeriammattilainen Erica Schoenbergin kanssa. Parilla on yksi lapsi. Lindgren ja Schoenberg erosivat maaliskuussa 2014.

## Lähteet

## Aiheesta muualla
* Viralliset kotisivut
*
Kompaktio

**Kompaktio** on prosessi, joka tarkoittaa morulan tiivistymistä. Kompaktiossa blastomeerit järjestäytyvät solurykelmän sijaan pallomaiseksi epiteelisolujoukoksi. Kompaktiossa keskeinen tekijä on solupinnan adheesiomolekyyli E-kadheriini, joka lisää blastomeerien tarttumista toisiinsa.

## Lähteet
*
David Williams

**David Williams** -nimisiä henkilöitä:

* D. J. Williams (1885&ndash;1970), walesilainen kirjailija ja nationalisti
* David James ”Tiger” Williams (s. 1954), kanadalainen jääkiekkoilija
* David Williams (s. 1980), yhdysvaltalainen pokeri- ja *Magic: The Gathering* -ammattilainen 
* David Williams (s. 1955), walesilainen entinen jalkapalloilija ja nykyinen valmentaja
* David Williams (s. 1988), australialainen jalkapalloilija
* David Lewis-Williams (s. 1934), eteläafrikkalainen arkeologi ja sanien kulttuurin tutkija
* David Marshall "Carbine" Williams (1900–1975), yhdysvaltalainen asesuunnittelija
Irtolaislainsäädäntö

## Irtolaislaki Suomessa
**Irtolaislaki** (17.1.1936/57) oli Suomessa vuonna 1936 säädetty ja vuosina 1937–1986 voimassa ollut laki, joka koski irtolaisten hoitoa ja valvontaa yhteiskunnassa. Irtolaisen määritelmä sisältyi lakiin. Irtolaisella tarkoitettiin esimerkiksi yhteiskunnan ulkopuolelle jättäytyneitä, prostituoituja tai kerjäläisiä. 

Irtolaislain nojalla henkilö voitiin saattaa ns. irtolaisvalvonnan alaiseksi. Tämä tarkoitti, että henkilölle voitiin antaa määräyksiä mm. hänen asuinpaikastaan. Irtolaiset merkittiin erityiseen irtolaisrekisteriin. Mikäli valvonta ei tehonnut, irtolaisia saatettiin lähettää määräajaksi työlaitokseen. Erityistä irtolaislain soveltamisessa oli, että täytäntöönpanoon ei tarvittu tuomioistuimen päätöstä, vaan työlaitokseen voitiin lähettää hallinto-oikeudellisella päätöksellä.

Kalle Päätalo kertoo kirjassaan *Täysi tuntiraha* mielisairaan isänsä Hermannin lähettämisestä Pelsonsuon varavankilaan n. 1935. Tämä johtui siitä, että häntä pidettiin työtä vieroksuvana, ei mielisairaana. Irtolaislaki olisi mahdollistanut tällaisen toimenpiteen. Irtolaislaki ei tässä kuvatussa muodossa kuitenkaan tuolloin ollut vielä voimassa.

Irtolaisasioista oli säädöksiä myös ennen tätä lakia. Laki korvasi 2. huhtikuuta 1883 annetun asetuksen irtolaisista sekä eräitä muita säädöksiä. Sosiaalihuollon kehittyessä irtolaislainsäädäntö menetti merkityksensä, ja se kumottiin vuoden 1987 alusta päihdehuoltolain säätämisen yhteydessä. Tällöin voimaan tullut päihdehuoltolaki (41/1986) kumosi vuoden 1936 irtolaislain ja siihen myöhemmin tehdyt muutokset ja lisäykset.

Myös vuosina 1946–1948 oli voimassa niin sanottu pinnarilaki, jossa säädettiin työtä vieroksuvien henkilöiden määräämisestä työhön tai erikoistyölaitokseen. Lain avulla viranomaisten kynnys puuttua epäilyttävinä pitämiensä henkilöiden elämään madaltui, sillä esimerkiksi alkoholisti- ja irtolaislainsäädännön soveltamisala oli rajatumpi.

## Irtolaisasetus Suomessa
### Irtolaisasetus 1936
Irtolaisasetus (8.5.1936/204) oli irtolaislain nojalla annettu asetus, jossa annettiin tarkempia määräyksiä lain soveltamisesta. Siinä säädettiin hyvin erityyppisistä asioista, muun muassa valvonnan alaisille irtolaisille annetuista valvontakirjoista sekä hakumenettelystä, jolla laitos voidaan hyväksyä irtolaislain tarkoittamaksi työlaitokseksi tai pakkotyölaitokseksi.

### Irtolaisasetus 1883
Irtolaisasetukseksi kutsutaan myös vuonna 1883 annettua asetusta irtolaisista, joka oli lain tasoisena voimassa Suomessa 1883–1936.

## Katso myös
*Työlaitos

## Lähteet

## Aiheesta muualla
Vintturi (Kaustinen)

**Vintturi** on noin 150 asukkaan kylä Kaustisen kunnassa Keski-Pohjanmaalla. Kirjailija Algot Untola toimi Vintturilla kansakoulun opettajana lähdettyään Lohjalta aikalaisten epäsäätyisenä pitämän elämäntavan vuoksi. Hän oli mennyt vuonna 1903 naimisiin Therese Marie Johanna Küstringin kanssa Pietarissa ja asui vuodet 1905–1907 yhdessä lohjalaisen leskirouvan, Olga Jasinskin, kanssa. Eron Küstringistä Untola sai vuonna 1913.

## Aiheesta muualla

* Vintturi-Tastula  Kaustisen seutukunta
* Turun yliopisto, humanistinen tiedekunta: Maiju Lassilan oppilaana Vintturilla
Marco Tardelli

**Marco Tardelli** (s. 24. syyskuuta 1954 Careggine) on italialainen, puolustavana keskikenttäpelaajana pelannut jalkapalloilija ja myöhempi jalkapallovalmentaja. Hän voitti maailmanmestaruuden vuonna 1982.

Tardelli aloitti ammattilaisuransa vuonna 1972 Serie C -seura Pisassa, mistä siirtyi kahden vuoden kuluttua Serie B:hen Comoon ja lokakuussa vuonna 1975 Serie A:han Juventukseen. Juventuksessa hän pelasi kymmenen kauden ajan ja voitti viisi kertaa Italian mestaruuden (1977, 1978, 1981, 1982 ja 1984), kolmesti Italian Cupin, UEFA Cupin, Cup-voittajien Cupin sekä Euroopan Cupin. Kaikkiaan hän pelasi Juventuksessa 376 ottelua ja teki 51 maalia. 1985 hän siirtyi Interiin missä pelasi kaksi kautta, ja yhden kauden vielä Sveitsissä FC St. Gallenin joukkueessa ennen lopettamistaan vuonna 1988.

Italian maajoukkueessa Tardelli debytoi 7. huhtikuuta 1978 Portugalia vastaan. Hän edusti maataan 1978 MM-, 1980 EM- ja 1982 MM-kisoissa, joista viimeisimmässä Italia voitti maailmanmestaruuden. Tardelli teki MM-voittoturnauksessa kaksi maalia, joista toisen loppuottelussa Saksan liittotasavaltaa vastaan. Kaikkiaan Tardelli pelasi maajoukkueessa 81 ottelua ja teki kuusi maalia.

Heti lopettamisensa jälkeen Tardelli aloitti Italian alle 16-vuotiaiden maajoukkueen valmentajana, ja kaksi vuotta myöhemmin siirtyi Cesare Maldiniin apulaiseksi alle 21-vuotiaiden maajoukkueeseen. Vuonna 1993 hänet palkattiin Serie C1:ssä pelanneen entisen seuransa Comon peräsimeen, ja hän nostikin seuran yhden kauden ajaksi sarjaporrasta ylemmäksi. Valmennettuaan kolmen kauden ajan Cesenaa Tardelli nimitettiin vuonna 1998 alle 21-vuotiaiden maajoukkueen päävalmentajaksi. Hänen alaisuudessaan joukkue voitti EM-kultaa. Kaudeksi 2000/2001 hän siirtyi valmentamaan Interiä mutta sai potkut kesken kauden joukkueen heikkojen peliesitysten vuoksi. Tämän jälkeen hän valmensi Baria, Egyptin maajoukkuetta ja Arezzoa, joista kaikista hän myös sai potkut. 15. kesäkuuta hänet nimitettiin entisen pitkäaikaisen seuransa Juventuksen hallituksen jäseneksi.

Helmikuussa 2008 hän palasi valmennustehtäviin Giovanni Trapattonin apuvalmentajana Irlannin maajoukkueessa, missä hän toimi usean vuoden ajan.

## Lähteet
Alexandra Meissnitzer

**Alexandra Meissnitzer** (s. 18. kesäkuuta 1973 Abtenau, Salzburg) on itävaltalainen entinen alppihiihtäjä.

Meissnitzer saavutti Naganon olympialaisissa 1998 suurpujottelun hopeaa ja super-G:n pronssia. Torinon kisoissa 2006 hän sai jälleen super-G:n pronssia. MM-kisoissa 1999 hän voitti maailmanmestaruuden suurpujottelussa ja super-G:ssä. Syöksylaskusta hänellä on yksi hopea.

Maailmancupissa Meissnitzer menestyi myös hyvin. Hän voitti kokonaiscupin vuonna 1999 ja samana vuonna tulivat suurpujottelu- ja supersuurpujottelucupien voitot. Osakilpailuvoittoja hän saavutti 14, kakkossijoja 13 ja kolmossijoja 17. Hän lopetti uransa kauteen 2007–2008.

Meissnitzer on ammatiltaan poliisi.

## Lähteet

## Aiheesta muualla
* Alexandra Meissnitzerin kotisivut
* Saavutuksia ja tuloksia
FC Blackbird

**Football Club Blackbird Jyväskylä** on jyväskyläläinen jalkapalloseura, joka pelaa Kolmosessa.

FC Blackbird perustettiin vuonna 1996. Seuran joukkue on pelannut parhaimmillaan Kakkosessa kausina 2007–2010.

Seuran kotikenttä on Viitaniemen tekonurmi. Seuralla oli kaudella 2009 farmisopimus Veikkausliiga-seura JJK:n kanssa.

## Lähteet

## Aiheesta muualla
* Seuran kotisivut
Vaskivesi

**Vaskivesi** on kylä Virtain kaupungissa. Se sijoittuu kaupungin etelärajalle, kantatien 65 varrelle. Kylä rajoittuu vesistöihin, muun muassa kylälle nimensä antaneeseen Vaskiveteen niin hyvin, että keskustan lähes joka kohdasta on alle kilometri jonkin järven rantaan. 

Autolla ajaessa huomio kiinnittyy GT-huoltoasemaan ja ns. minimarkettiin tien varrella. Kylässä sijaitsee myös varsinkin kesäisin aktiivinen Myllyniemen tanssilava.

Vaskiveden taajamassa, aivan kantatien vieressä sijaitsee Suomen sisällissodan muistomerkki.

## Aiheesta muualla
*Vaskiveden sivut
*Myllyniemen tanssilava
*Vaskiveden taistelujen muistomerkki
Kaarinan Pojat

**Kaarinan Pojat** (**KaaPo**) on vuonna 1958 perustettu kaarinalainen jalkapalloseura. Sen edustusjoukkue pelaa kaudella 2018 Kakkosessa. Seura valittiin Suomen Urheilugaalassa 18.1.2018 vuoden 2017 urheiluseuraksi.

KaaPon miehet ovat pelanneet parhaimmillaan Kakkosessa kausina 1992–1993 ja 1995–2010, sekä jälleen vuonna 2015 ja 2018. Vuonna 2014 joukkue voitti Suomen Regions’ Cupin. Joukkue voitti Suomen Regions' Cupin uudelleen vuonna 2017 ja sai näin paikan kauden 2018/2019 UEFA Regions' Cupiin.  

KaaPolla on junioritoimintaa sekä poikien että tyttöjen puolella. Sen poikajuniorit ovat päässeet muutamaan otteeseen mitalisijoille SM-tasolla. Vuonna 1995 seuran B-juniorit saavuttivat SM-pronssia. Vuonna 2011 puolestaan sen C15-juniorit voittivat Kai Pahlman -turnauksen, jossa pelataan ikäluokan Suomen mestaruudesta. KaaPo on myös junioriseura FC Kaarinan perustajajäsen yhdessä Littoisten Työväen Urheilijoiden, Piikkiön Palloseuran ja Kaarinan Nappuloiden kanssa. Se on saavuttanut SM-hopeaa B-junioreissa 2012 ja SM-pronssia A-junioreissa 2013 sekä 2022. 

Tunnetuimpia KaaPon kasvatteja ovat muun muassa Magnus Bahne, Janne Henriksson ja Niklas Blomqvist sekä Juliette Kemppi.

Kaarinan Poikien futsal-joukkue on pelannut yhden kauden Futsal-liigassa.

## Valmentajia
* 1994–1997 Göran Enckelman
* 1998–1999, 2001–2002 Pasi Läpinen
* 2000 Juha Lipponen ja Pasi Läpinen
* 2003–2004 Timo Aaltonen
* 2005 Veijo Wahlsten
* 2006–2009 Jarkko Tallqvist ja Juho Kirjonen 
* 2010 Akusti Salonen
* 2011–2012 Jussi Pajuniemi
* 2013–2015 Timo Jalo
* 2016–2020 Tomi Kivikoski
* 2021–2022 Pasi Läpinen
* 2022 Merdan Mahmud 
* 2023- Eetu Kaipio

## Lähteet

## Aiheesta muualla
* Seuran sivusto
François Chabot

**François Chabot** (23. lokakuuta 1759 Saint-Geniez-d’Olt, Ranska – 5. huhtikuuta 1794 Pariisi, Ranska) oli ranskalainen vallankumousajan poliitikko, taustaltaan kapusiinimunkki. Hänet teloitettiin niin sanottuna terrorin aikana.

Chabot oli kokin poika, joka meni nuorena kapusiinimunkiksi Rodezissa sijainneeseen munkkiluostariin ja käytti munkkina nimeä Augustin. Hän jätti veljeskunnan vuonna 1788. Kun Ranskaan luotiin vallankumouksen jälkeen papiston siviilihallinto, hänestä tuli helmikuussa 1791 Blois’ssa toimineen Loir-et-Cherin perustuslaillisen piispan Henri Grégoiren ylivikaari. Chabot hoiti tätä tehtävää, kunnes hänet valittiin syyskuussa 1791 Loir-et-Cherin edustajaksi lakiasäätävään kansalliskokoukseen. Vallankumoksen kannattajaksi ryhtynyt Chabot hylkäsi kokonaan kirkollisen uran. Hän tuli tunnetuksi radikaalin kordelieeriklubin piirissä, jossa hän sai kiivailla puheillaan lempinimen ”raivoava munkki”. Chabot, Antoine Merlin de Thionville ja Claude Basire olivat kansalliskokouksen ainoat kordelieerit ja muodostivat äärimmäisen vasemmiston. Chabot kuului myös jakobiiniklubiin ja toimi sen puheenjohtajana pari viikkoa kesäkuussa 1792.

Syyskuussa 1792 Chabot valittiin Aveyronin departementin edustajana uuteen parlamenttiin, kansalliskonventtiin. Hän liittyi radikaaliin vuoripuolueen edustajaryhmään, jonka nimenkin on sanottu olleen hänen keksimänsä. Hän äänesti kuningas Ludvig XVI:n kuolemantuomion puolesta ja vastusti syyskuun murhista syytettyjen vallankumouksellisten saattamista oikeuden eteen. Chabot oli yleisen turvallisuuden valiokunnan jäsenenä tammikuusta syyskuuhun 1793. Hän oli myös kansalliskonventin komissaarina Aveyronissa ja Tarnissa maaliskuusta toukokuuhun sekä Sommessa heinäkuusta syyskuuhun 1793. Chabot tuli tunnetuksi radikaaleista uskonnollisista näkemyksistään. Hän muun muassa sanoi: ”Kristus oli ensimmäinen sanskulotti”. Chabot teki aloitteen Notre Damen katedraalin muuttamisesta järjen temppeliksi. Vallankumousjohtaja Maximilien Robespierre kääntyi häntä vastaan. Chabot oli läsnä Jean Paul Marat’n murhaajan Charlotte Cordayn pidätyksessä ja otti haltuunsa muun muassa pidätetyn kellon. 

Chabot syyllistyi vuonna 1793 Ranskan Itä-Intian kauppakomppanian lakkauttamiseen liittyneeseen väärennös- ja lahjontaskandaaliin. Hänen mainettaan haittasi myös hänen avioliittonsa hämäräperäisen itävaltalaisen pankkiirin Junius Freyn siskon kanssa. Chabot vangittiin marraskuussa 1793. Hänet tuomittiin vallankumoustuomioistuimessa kuolemaan samassa yhteydessä Georges Dantonin ja tämän tukijoiden kanssa. Heidät myös teloitettiin giljotiinilla samalla kertaa. Dantonistit protestoivat sitä, että heidät yhdistettiin Chabot’n kaltaiseen henkilöön.

## Lähteet

## Aiheesta muualla
David Williams (pokerinpelaaja)

**David Anthony Williams** (s. 9. kesäkuuta 1980 Arlington, Texas) on yhdysvaltalainen pokeri- ja  -ammattilainen. 

Williams aloitti Magic: The Gathering -ammattilaisuuden 1990-luvun lopulla ja keskeytti opintonsa Princetonin yliopistossa (siirtyi myöhemmin Southern Methodistin yliopistoon). Vuoden 2001 maailmanmestaruuskilpailuissa Williams diskattiin merkittyjen korttien takia ja hän sai vuoden kilpailukiellon DCI:ltä.

Kilpailukieltonsa aikana Williams alkoi pelata texas hold 'emia, erityisesti internetissä. Hän palasi vielä menestyksekkäästi Magic: The Gatheringin pariin, mutta alkoi keskittyä pokeriin.

## Pokeriura

Williams tuli tunnetuksi vuoden 2004 World Series of Pokerin pääturnauksen jälkeen. Hän voitti sisäänoston turnaukseen verkkosivuston kautta ja lopulta selviytyi aina finaalipöytään asti, jossa sijoittui toiseksi Greg Raymerin jälkeen. Kakkospalkinto oli 3,5 miljoonaa dollaria. Hänen kakkostilansa on kautta aikojen paras afroamerikkalaisen pelaajan saavutus WSOP:n pääturnauksessa. Aiemmin parhaiten oli menestynyt Phil Ivey (kymmenes vuonna 2003).

Neljä kuukautta myöhemmin Williams sijoittui toiseksi World Poker Tourin Borgata Openissa toiseksi ansaiten 573&nbsp;800 dollaria. Vuonna 2006 hän oli WPT-kiertueella finaalipöydässä kahdesti: Bay 101 Shooting Stars -turnauksessa helmikuussa neljäs ja The Mirage Poker Showdownissa toukokuussa neljäs.

Ensimmäisen ja toistaiseksi ainoan WSOP-rannekkeensa Williams voitti heinäkuussa 2006 1&nbsp;500 dollarin seitsemän kortin avopokeriturnauksessa, jonka ykköspalkinto oli 163&nbsp;118 dollaria. Toukokuussa Williams oli ollut ykkönen WSOP:n oheisturnauksessa 5&nbsp;000 dollarin H.O.R.S.E.:ssa. Huhtikuussa 2010 Williams voitti 1,5 miljoonan dollarin ykköspalkinnon WPT World Championship -turnauksessa.

Huhtikuussa 2010 Williamsin pokeriuran turnausvoitot ylittivät 7,8 miljoonaa dollaria. Hän edustaa Bodog-Internetpokerihuonetta. Williamsin äiti Shirley on myös osallistunut WSOP-turnauksiin.

## Lähteet

## Aiheesta muualla
* Viralliset kotisivut
*
Real Live Thing

**Real Live Thing** on suomalaisen rock-yhtye Kingston Wallin vuonna 2005, yhtyeen hajoamisen jälkeen, julkaistu livealbumi. Se sisältää yhtyeen live-esiintymisiä vuosien varrelta. Albumin tiimoilta julkaistiin kappaleen ”With My Mind” musiikkivideo liveversiona, jossa näytettiin yhtyeen live-esiintymisiä. Albumin tuotti basisti Jukka Jylli. Albumi nousi Suomen viralliselle albumilistalle sijalle 8, mikä on Kingston Wallin paras albumilistasijoitus.

Svart Records julkaisi albumista 5LP-painoksen 21. lokakuuta 2016.

## Kappaleet

## Kokoonpano
*Petri Walli – kitara, laulu
*Jukka Jylli – basso
*Sami Kuoppamäki – rummut

## Arviot
* Soundi: 

## Lähteet
Maskun Palloseura

**Maskun Palloseura** (lyh. **MaPS** tai **Masku**) on maskulainen jalkapalloseura, joka on perustettu vuonna 1988. MaPS pelaa kotiottelunsa Taponkedon kentällä. Kaudella 2025 seuran edustusjoukkue pelaa Kolmosessa.

MaPS:n miesten edustusjoukkue on pelannut Suomen kolmanneksi korkeimmalla sarjatasolla Kakkosessa kausina 1999, 2003–2007 ja 2013–2015. 

Tunnettuja MaPS:n kasvatteja ovat Riku Riski, Roope Riski, Kasper Hämäläinen ja Sami Sanevuori.

Suomen naisten jalkapallon maajoukkueen eli Helmareiden, päävalmentaja Marko Saloranta on aloittanut valmentajauransa MaPS:ssa pelaajavalmentajana.

## Lähteet

## Aiheesta muualla

* Seuran sivusto
Kari Grandi

**Kari Grandi** on Valion Grandi-pillimehujen markkinoinnissa käytetty kuvitteellinen hahmo. Kari Grandi on aina pukeutunut siirtomaatyyliseen safariasuun ja hellekypärään. Hän seikkailee kulkuvälineinään milloin maastoauto, milloin kameli, lentokone tai kuumailmapallo. Vanhoja seikkailuelokuvia parodioivissa mainoselokuvissa Kari Grandi tyypillisesti pelastaa kauniin naisen kuolemasta janoon autiomaassa tai muussa hankalassa tilanteessa. Hänen aseenaan olivat Grandi-mehupurkit. Mainosten lopussa kuultiin alkuvuosina Risto Mäkelän lausumana:Hän on kaikkien janoisten sankari, aikamme legenda: Kari Grandi!

Kari Grandi -hahmon ideoi 1970-luvulla Storyfilmi-mainoselokuvayhtiössä työskennellyt ohjaaja-muusikko Juha Tapaninen. Hän otti yhteyttä tuolloin Hullujussi-yhtyeessä soittaneeseen ja Viktor Kalborrekina tunnetuksi tulleeseen Eeki Mantereeseen, ja miehet alkoivat kehitellä hahmoa yhdessä. Nimi syntyi mukaelmana sankariroolien näyttelijän Cary Grantin nimestä. Mantereen yhteistyö Valion kanssa kuitenkin päättyi, kun hän sai kielteistä julkisuutta rattijuopumustapauksestaan. Eeki Mantereen jälkeen Kari Grandina on esiintynyt Sami Kojonen.

## Kari Grandi äänilevyillä

* Viktor Kalborrek: *Kari Grandi janoisten sankari / Pippuripuu* (1979, Gold Disc GDS 228)
* Gary Grandi & Janoiset Ystävät: *Rokkia ja romantiikkaa - hyppysellinen politiikkaa* (1999, Janoiset ystävät GGCD-9902)
* Sami Kojonen: *Kari Grandi & Janonsammuttajat*, CD-maksisingle (1999, LPTCD-1)

## Muussa mediassa

* Tieteiselokuvassa *[[Star Wreck: In the Pirkinning]]* esiintyy hahmo nimeltä Mikhail Karigrandi (parodia sekä Kari Grandista että ''Babylon 5'':n Garibaldista), joka kuvailee itseään sanoilla ”Kaikkien janoisten sankari. Aikamme legenda.”

## Lähteet

## Aiheesta muualla
* Kari Grandi -televisiomainos vuodelta 1977 Mainosmuseo-sivustolla
Mika Hannula (kriitikko)

**Mika Hannula** on tutkija, kriitikko ja kuraattori. Hän väitteli tohtoriksi Turun yliopiston valtio-opin laitokselta vuonna 1997. Hän on toiminut Kuvataideakatemian rehtorina (2000–2005), kuvataiteen ja taiteellisen tutkimuksen professuureja hän on hoitanut Kuvataideakatemiassa ja Göteborgin yliopistossa. Hannula konsultoi Helsinki Contemporary taidegalleriaa ja on kirjoittanut kuvataidekritiikkejä muun muassa Taide-lehteen, Neue Bildende Kunst-lehteen, Siksi-lehteen (myöhemmin NU), Paletten-lehteen sekä lukuisiin näyttelyjulkaisuihin. Hän on myös kuratoinut useita näyttelyitä Suomessa ja Euroopassa. Hannulalta on julkaistu tutkimuksia Suomesta ja suomalaisuudesta, taiteellisen tutkimuksen metodologiasta ja teoriasta sekä nykytaiteesta.

## Teokset
* *Self-Understanding as a Process. Understood through the Concepts of Self-Understanding as a Narrative Form, the Third Dimension of Power, Coming to Terms with the Past, Conceptual Change and Case Studies of Finnishness.* University oif Turku, Turku 1997
* *Suomi, suomalaisuus, olla suomalainen. 21 henkilöhaastattelua ja näkökulmaa suomalaisuudesta.* Like, Helsinki 1997
* *Why Do I Like Rock Music? - Theoretical Discourse on Contemporary Visual Art and Culture. A Defense of Postmodern Pluralism.* University of Trondheim, Trondheim 2000.
* *Kolmas tila - väärinymmärtäminen eettisenä lähtökohtana.* Kuvataideakatemia, Helsinki 2001.
* *Kaikki tai ei mitään. Kriittinen teoria, nykytaide ja visuaalinen kulttuuri.* Kuvataideakatemia, Helsinki 2003.
*  
* *Rock the Boat. Localized Ethics, the Situated Self, and Particularism in Contemporary Art.* (Tere Vadénin kanssa), 2003.
* *Nykytaiteen harharetket*. Kuvataideakatemia, Helsinki 2004.
* *Artistic Research. Theories, Methods, Practises*, (Tere Vadénin ja Juha Suorannan kanssa), ArtMonitor, Göteborg 2005.
* *The Politics of Small Gestures*. Art-ist, Istanbul 2006.
* *Suomalaisuudesta – erään sukupolven tarina*. 23°45, Tampere, 2007.
* *Politics, Identity and Public Space. Critical reflections in and through the practices of contemporary art*. Utrecht Graduate School of Visual Art and Design, 2010.
* *Tell It Like It Is – Contemporary Photography and the Lure of the Real*. University of Gothenburg, Gothenburg 2011.
* *Läsnäolo - taide arjessa*. Taide, Helsinki 2012.
* *Artistic Research Methodology. Narrative, Power and the Public*. (Tere Vadénin ja Juha Suorannan kanssa). Peter Lang, New York, 2014.
*  
* 
*

## Lähteet
Renate Götschl

**Renate Götschl** (s. 6. elokuuta 1975 Judenburg) on entinen itävaltalainen alppihiihtäjä.

Olympialaisissa Götschl saavutti hopeaa alppiyhdistetyssä ja pronssia syöksylaskussa Salt Lake Cityn kisoissa. Maailmanmestaruuden hän voitti alppiyhdistetyssä 1997,  syöksylaskussa 1999 sekä joukkuekilpailussa 2007. Lisäksi hänellä on useita muita himmeimpiä mitaleita MM-kisoista.

Maailmancupin kokonaiskisan hän voitti vuonna 2000. Syöksycupin voittoja on kertynyt viisi ja supersuurpujottelucupin voittoja kolme. Osakilpailuvoittoja on 46 ja palkintokorokepaikkoja 110. Ensimmäinen voitto maailmancupissa tuli vuonna 1993 pujottelussa.

Götschl ilmoitti uransa lopettamisesta elokuussa 2009.

## Voitot
### Syöksylasku

### Pujottelu

### Super G

### Alppiyhdistetty

## Lähteet

## Aiheesta muualla
* Kotisivut
*
Maulbronnin luostari

**Maulbronnin luostari** () kuuluu Euroopan parhaiten säilyneisiin sisterssiläisluostareihin. Se sijaitsee Baden-Württembergissä, Saksassa, Maulbronnin laitakaupungilla, ja linnoitus erottaa sen muusta kaupungista.

Luostari perustettiin vuonna 1147 ensimmäisen sisterssiläisen paavin Eugenius III:n suojeluksessa. Speyerin piispa Arnold vihki pääkirkon, joka on rakennettu romaanisen ja goottilaisen tyylin siirtymävaiheessa, vuonna 1178. Useat muut kompleksin rakennuksista valmistuivat 1200-luvulla. Läntinen, itäinen ja pohjoinen pylväskäytävä sijoittuvat 1300-luvulle samoin kuin suurin osa linnoituksesta.

Uskonpuhdistuksen käynnistyttyä Württembergin herttua otti luostarin haltuunsa vuonna 1504 ja rakensi alueelle metsästysmajansa ja tallit. Puoli vuosisataa myöhemmin entinen luostari annettiin protestanttiselle pappisseminaarille, joka tunnetaan nykyään nimellä Maulbronnin ja Blaubeurenin evankelinen seminaari (*Evangelische Seminare Maulbronn und Blaubeuren*) ja joka pitää luostarin tiloissa sisäoppilaitosta. Protestanttiset papit ovat mukauttaneet luostarirakennuksia oman tarpeidensa mukaan.

Luostari listattiin Unescon maailmanperintöluetteloon vuonna 1993. Perusteluissa mainittiin, että roomalais-goottilaiseen tyyliin rakennettu luostari oli merkittävä gotiikan leviämiseen Pohjois- ja Keski-Eurooppaan, ja se on täydellisimmin säilynyt sisterssiläinen luostari Euroopassa.

## Lähteet

## Aiheesta muualla

*Tietoja luostarista Maulbronnin kaupungin sivuilla   
*GeoPanorama luostarista   
*Maulbronnin luostari UNESCOn sivuilla
PDFCreator

**PDFCreator** on avoimen lähdekoodin ohjelma, jonka avulla mistä tahansa Windows-ohjelmasta käsin voidaan luoda PDF-tiedostoja. PDFCreator asentuu Windowsiin tulostimeksi. PDFCreator mahdollistaa myös PDF-tulostusasetusten tarkemman säädön.

PDFCreatorin varsinainen PDF-tuotto-osuus pohjautuu Ghostscript-ohjelmaan.

## Virus- ja mainosohjelmistot
Versiosta 0.9.7 lähtien PDFCreatorin asennuksen mukana on automaattisesti asennettu vahingollisia ohjelmia tietokoneelle, ellei käyttäjä ole niitä erikseen kieltänyt asentumasta.

Ensimmäinen ohjelman mukaan lisätty mainosohjelma oli  PDFForge toolbar&nbsp;-niminen nettiselaimen lisäosa, joka kaappasi selaimen hakutoiminnot. Vuonna 2012 PDFForge toolbar korvattiin MyStart toolbarilla ja myöhemmin samana vuonna SweetIM toolbarilla.

Vuosien 2012-2013 aikana asennuksen mukana tarttuvia ohjelmia ovat olleet AVG Security Toolbar, iClaro Search, Entrusted Toolbar ja Amazonin IE toolbar.

## Menestyminen
OpenCD-projekti palkitsi PDFCreatorin parhaana ilmaisena PDF-luontiohjelana Windows-alustalla vuonna 2007. InfoWorld-lehden testeissä PDFCreator palkittiin parhaana vapaan lähdekoodin ohjelmana PDF-luontiohjelmien kategoriassa vuonna 2008.

## Lähteet

## Aiheesta muualla
*PDFCreator
Pavla Hamáčková-Rybová

**Pavla Hamáčková-Rybová**  (s. 20. toukokuuta 1978 Chomutov, Tšekkoslovakia) on tšekkiläinen seiväshyppääjä.

Hamáčková aloitti kansainvälisen kilpauransa vuonna 1999, jolloin hän hyppäsi seitsemänneksi Maebashin sisäratojen MM-kisoissa. Samana vuonna hän oli kolmas Euroopan cupissa ja kuudes Sevillan ulkoratojen MM-kisoissa tuloksella 440. Seuraavana vuonna hän karsiutui Sydneyn olympialaisissa, mutta voitti Lissabonin sisäratojen MM-kisoissa 2001 MM-kultaa kisaennätyksellä 456. Edmontonin ulkoratojen MM-kisoissa hän oli kahdeksas. Vuonna 2002 Hamáčková sijoittui kuudenneksi sisäratojen EM-kisoissa Wienissä. Seuraavana vuonna hän voitti maansa mestaruuden, mutta joutui kauden jälkeen 2. lokakuuta 2003 nilkkaleikkaukseen. Ateenan olympialaisissa 2004 hän oli yhdestoista. Samana vuonna hän voitti jälleen Tšekin mestaruuden.

Hamáčková voitti 2005 maansa mestaruudet sekä sisä- että ulkoradoilla. Hän voitti Euroopan cupin ykkösliigan ja MM-pronssia Helsingin MM-kisoissa. Kauden lopussa  hän oli viides. Moskovan sisäratojen MM-kisoissa 2006 hän karsiutui. Saman vuoden aikana hän voitti Euroopan cupin ykkösliigan sekä maansa mestaruudet sisä- ja ulkoradoilla. Göteborgin EM-kisoissa hän oli kymmenes. Vuonna 2007 hän oli neljäs Birminghamin sisäratojen EM-kisoissa ja karsiutui Osakan MM-kisoissa. Seuraavana vuonna hän sijoittui seitsemänneksi Valencian sisäratojen MM-kisoissa 2008. Dohan sisäratojen MM-kisoissa 2010 hän karsiutui.

## Ennätykset
* Seiväshyppy: 460 (2003)
* Seiväshyppy (sisäradat): 464 (2007)

## Lähteet
*
Robert Havighurst

**Robert James Havighurst** (5. kesäkuuta 1900 De Pere, Wisconsin – 31. tammikuuta 1991 Richmond, Indiana) oli yhdysvaltalainen professori, opettaja ja fyysikko. Hänet tunnetaan myös ihmisen elämän kehitystehtäväteorian kehittäjänä. 

Hänen perheensä oli saksalaista alkuperää. Hänellä oli neljä sisarusta. 

Vuonna 1924 Havighurst julkaisi monta artikkelia fysiikasta ja kemiasta, joiden aiheena oli atomin rakenne. Vuonna 1928 hän oli fysiikan apulaisprofessori Wisconsinin yliopistossa. Hän halusi vaihtaa alaa ja päätti työskennellä tutkivan opetuksen parissa, ja siirtyi Ohion osavaltionyliopiston kasvatustieteen tiedekuntaan vuonna 1932.  

Hänen tunnetuin kirjansa on nimeltään *Human Development and Education*.

## Lähteet
Vierastilannemenetelmä

**Vierastilamenetelmä** on psykologinen tutkimusmetodi noin vuoden ikäisen vauvan ja vanhemman kiintymyssuhteen selvittämiseen. Tutkimustilanteessa lapsi on vanhemman ja vieraan aikuisen kanssa tutkimushuoneessa. Ajoittain vierastilanteeksi kutsutussa tutkimustilanteessa vanhempi lähtee pois tilasta ja jää vieraan kanssa kaksin vieraan aikuisen kanssa. Tutkijat kiinnittävät tilanteessa huomiota erityisesti erotilanteisiin ja lohduttautumiseen eron jälkeen. Esimerkiksi siihen kiinnitetään huomiota, hakeeko vauva lohdutusta vanhemmalta tai siihen, miten nopeasti hän rauhoittuu. Menetelmää on kritisoitu siitä, että se ei ota huomioon vauvan temperamentin vaikutusta vauvan käytökseen.

## Lähteet
Völklingen

**Völklingen** on kaupunki Saarlandin osavaltiossa Saksassa. Se sijaitsee lähellä Ranskan rajaa Saarjoen varrella noin 10 kilometriä länteen osavaltion pääkaupungista Saarbrückenistä. Kaupungissa on 40 561 (30. kesäkuuta 2006) asukasta.

## Historia
Völklingen mainittiin ensimmäisen kerran historian kirjoituksissa vuonna 822 nimellä Fulcolingas, ja se oli seuraavien vuosisatojen ajan lähinnä maaseutukeskus. Rauta- ja hiililöydökset aloittivat varhaisen teollistumisen. Saksan vanhin rautasulattamo perustettiin nykyiseen Gaislauternin kaupunginosaan vuonna 1572, ja vuonna 1616 sinne perustettiin ensimmäinen lasitehdas.

Kolmikymmenvuotisen sodan aikana Völklingenin asukasluku väheni melkein 84 prosentilla. Vuonna 1797 Campo Formion rauhassa koko Reinin vasemmanpuoleinen alue Völklingen mukana luovutettiin Ranskalle. Waterloon taistelun jälkeen 1815 Völklingen siirtyi Preussin hallintaan.

Vuonna 1873 Völklingenissä perustettiin rautaruukki, joka oli merkittävässä roolissa alueen kehittymisellä. Rautaruukki listattiin vuonna 1994 Unescon maailmanperintöluetteloon. Valinnan perusteluissa mainitaan, että Vöklingenin rautaruukissa sovellettiin ensimmäisenä maailmassa monia harkkoraudan valmistamisessa tarvittavia keksintöjä ja menetelmiä, joten se on loistava esimerkki 1800-luvun ja 1900-luvun alun harkkorautatehtaista. Rautaruukki () kuuluu Euroopan teollisen perinteen reittiin.

## Kuvagalleria

 Image:VölklingenEligiuskirche.jpg|Pyhän Eligiuksen kirkko
 Image:VoelklingerHuette1.JPG|Vanha rautaruukki
 Image:VoelklingerHuette2.jpg|Rautaruukin käsityöläisten kuja


## Lähteet

## Aiheesta muualla

*Kaupungin kotisivut 
*Völklingenin rautaruukki Unescon sivuilla
Pommiradio

**Pommiradio** oli suomalainen Internet-radio, joka soitti raskasta ja vaihtoehtoista musiikkia . Pommiradio ilmoitti tarkoituksekseen monipuolistaa Suomen kapeaa radiotarjontaa sekä tuoda esille sananvapauden merkitystä. Pommiradio ilmoitti lähetysten saattavan sisältävää materiaalia, jota se piti lapsille sopimattomana.

Pommiradiolla oli loppuvaiheessa lähetystä ympäri vuorokauden. Suoraa juonnettua lähetystä oli päivittäin kello 8:00–22:00. Radio kuului Taajuus.fi-listaukseen. Pommiradio jäädytti toimintansa 26. lokakuuta 2007.

## Pommiradion historia

* 1. maaliskuuta 2006 Kai Hokkanen rekisteröi Pommiradio toiminimen.

* 6. kesäkuuta 2006 klo 18.00 Pommiradio aloitti toimintansa. Ensimmäisessä lähetyksessä olivat mukana Kai "Kaitsu" Hokkanen, Miika ”Mega” Kuusinen, Mika Lintula sekä Teräsbetoni-yhtyeestä A. Järvinen. Ensimmäinen soitettu kappele oli R.a.t.m - Bombtrack.
* 16. helmikuuta 2007 Pommiradio sai Finnish Metal Expo tapahtumassa Finnish Metal Awards Imperiumi-palkinnon sarjassa Vuoden (Rautakanki)Metalliteko 2006. 

* 26. lokakuuta 2007 Pommiradio jäädytti toimintansa. Pommiradion viimeinen kappale oli Mokoma – Uni saa tulla.

* Radiossa on vieraillut jäseniä mm. seuraavista yhtyeistä:
:Teräsbetoni, Farmakon, Downfall, Pain Confessor, Mokoma, The Zombi, Diablo, Verjnuarmu, Korpiklaani, Masterstroke, Turmion Kätilöt, Machine Men, Kotiteollisuus, Moonsorrow, Nicole, Hateform, Henry K. Rock, Helion, Pofony, Swallow the Sun, Azaghal, Manzana, Hanging Garden, Dauntless, Misery Inc., Khiros, Lunar Path, The Odorants, Fourpointsix, Reverend Bizarre, Deathchain, De Lirium's Order, Elephant Bell, Deathlike Silence, The Knob, Celesty, Turisas, Barathrum, For Selena and Sin

## Pommiradion juontajat
* Kai "Pommikaitsu" Hokkanen
* Miika "Mega" Kuusinen
* Hanne
* Joni Siimes
* Toni "Pommitoni" Törrönen
* Mika Lintula

Toisinaan radiossa on myös vierailevia DJ:tä eri bändeistä mm:
Speggel Turmion Kätilöistä, V. Rantanen Teräsbetonista.

Pommiradion toimituksellinen sisältö erosi muista radiokanavista todella paljon. Soittolistoja ei ollut, vaan toteutettiin "ei samaa biisiä kahdesti päivässä"-politiikkaa. Juontajat saivat soittaa mitä halusivat sekä puhua mistä haluavat.

## Pommiradion ohjelmia

* Aamupaska
* Bändikänni
* MegaShow
* Megan Sekametallisoppaa
* Päiväkänni
* Satanic Sunday
* Special Guest Star Show
* Tuhma-perjantai
* Pelit & Vehkeet
* Pornoperjantai (myöhemmin Tuhma-perjantai)

## Pommiradio Metal Club

Porvoossa Street Bar&Caféssa ja Tampereella ravintola Hellässä järjestetyissä klubi-illoissa ovat kävivät esiintymässä sekä ulkomaiset että kotimaiset yhtyeet, muun muassa Rotting Christ, Krisiun, Incantation, Crionics, Misery Inc., myGRAIN, Swallow The Sun, Airhead ja NoShame.

## Lähteet

## Aiheesta muualla
* Pommiradion Myspace
* Pommikaitsun kotisivut
Perävarppi

**Perävarppi** on entinen kylä Kotkassa. Se sijaitsi Hallan, Popinniemen ja Suulisniemen välissä entisen Kymin kunnan ja sittemmin Karhulan kauppalan alueella. Perävarppi on nykyisin asumaton metsäalue Popinniemen kaupunginosan itäosassa.

Perävarppi oli puurakenteinen työläiskylä, jonka asunnot olivat Hallan sahan omistuksessa. Tyypillinen talo Perävarpissa sisälsi neljä kahden huoneen asuntoa, joissa oli omat sisäänkäynnit. Sisäänkäynnit sijaitsivat talon pitkillä sivuilla molemmin puolin taloa. Talot olivat puulämmitteisiä. Keittiössä oli valurautakannella varustettu hella ja kammarissa kattoon asti ulottuva pyöreä uuni, jonka lämmönvarauskyky oli erinomainen. Puuvarastona toimivat erilliset liiterit, joissa oli paljon säilytystilaa polttopuille ja muille tavaroille. Talojen ainoa mukavuus oli sähkö, joka mahdollisti sähkölieden ja jääkaapin käytön. Vesi oli haettava kaivosta. Kylän yhteiset WC:t olivat aivan meren rannassa ja siellä oli myös paikka, jonne likaämpäri tyhjennettiin. Kylässä ei ollut omaa saunaa ja lähin sauna oli naapurikylässä Popinniemessä, jossa kyläläiset pääsivät peseytymään kerran viikossa. Perävarpissa tai sen läheisyydessä sijaitsivat muun muassa seuraavat paikat, joissa kylän lapset leikkivät: Iso-Hullu (kallio Hallan tien vieressä), Pituska/Pikkurilli (niemi kylän keskikohdalla), Kivirautio (isoja kivia ja onkaloita sisältävä kivikko Pituskan itäpuolella), Junttaska/Junttaniemi (niemi Suulisniemen länsipuolella, niemessä sijaitsi kylän ainoa uimaranta). Junttaniemen vieressä (länsipuolella) sijaitsi kaatopaikka, joka oli lähialueen käytössä.
Carlos Manuel Piedra

**Carlos Manuel Piedra** (1895–1988) oli Kuuban korkeimman oikeuden vanhin tuomari, jonka kenraali Eulogio Cantillon sotilasjuntta nimitti vuoden 1940 perustuslain mukaan maan väliaikaiseksi presidentiksi Fulgencio Batistan paettua uutenavuotena 1959 maasta.

Kapinallisten johtaja Fidel Castro julisti, että kapinalliset pysyisivät sotajalalla ja kieltäytyi hyväksymästä Piedran nimitystä presidentiksi ja vaati yleislakkoa. Myös korkein oikeus kieltäytyi ottamasta vastaan virkavalaa. Piedraa seurasi pian Manuel Urrutia Lleó.

## Lähteet
* How the NYT presented day-one of the Cuban Revolution(New York Times 2.1.1959) 
### Viitteet
Alan Goehring

**Alan Goehring** (s. 21. helmikuuta 1962, Milwaukee) on yhdysvaltalainen pokeriammattilainen. Hän siirtyi ammattilaiseksi 37-vuotiaana rikastuttuaan sitä ennen roskalainoilla.

Goehringin ensimmäinen huomattava pokerisaavutus oli vuonna 1997 World Series of Pokerin $ 3,000 No Limit Hold'em -turnauksesta tullut kolmostila (palkinto 61&nbsp;845 dollaria). 

Vuonna 1999 Alan Goehring sijoittui WSOP:n pääturnauksessa toiseksi Noel Furlongin jälkeen. Kakkospalkinto oli 768&nbsp;625 dollaria. Tämä ja muutama muu kakkostila toivat Goehringille maineen pelaajana "joka ei osaa voittaa isoa turnausta". 

Goehring kuitenkin voitti vihdoin World Poker Tourin ensimmäisellä kaudella vuonna 2003 Bellagio Five-Star World Poker Classic WPT Championship -turnauksen. Lopun kaksinpelissä hän kukisti venäläisen tulokkaan Kirill Gerasimovin ja voitti 1&nbsp;011&nbsp;886 dollaria. Finaalipöydässä olivat myös muun muassa Phil Ivey, Doyle Brunson ja Ted Forrest. 

WPT:n neljännellä kaudella Alan Goehring oli finaalipöydässä kahdesti. Hän sijoittui kuudenneksi €10,000 Grand Prix de Paris -turnauksessa heinäkuussa 2005 ja voitti 2&nbsp;391&nbsp;550 dollaria helmikuun 2006 L.A. Poker Classicissa. L.A.Poker Classicin voittosumma oli siihen mennessä WPT-historian suurin.

Elokuussa 2007 Goehringin pokeriuran turnausansiot ylittivät 5,2 miljoonaa dollaria. Hän asuu Hendersonissa, Nevadassa.

## Lähteet

## Aiheesta muualla
* WPT:n profiili
* Alan Goehring: Professional Poker Player Profile
*
Andrés Rivero Agüero

**Andrés Rivero Agüero** (4. helmikuuta 1905 – 11. marraskuuta 1997) oli viimeinen monipuoluevaaleissa valittu Kuuban presidentti.

## Elämäkerta

Rivero syntyi köyhään perheeseen San Luisissa lähellä Santiago de Cubaa, ja opiskeli omin avuin ja suoritti oikeustieteellisen tutkinnon Havannan yliopistosta 1934. Hänet valittiin Santiago de Cuban kunnanvaltuutetuksi ja hänestä tuli liberaalipuolueen johtaja ja Fulgencio Batistan ystävä. Batistan ensimmäisessä hallituksessa hän oli maatalousministeri.

Batistan ollessa maanpaossa Yhdysvalloissa Rivero harjoitti lakia ja kirjoitti politiikasta eri lehtiin. Batistan palatessa 1952 Rivero organisoi hänen yhdistyneen toimintapuolueensa. Hän tuki Batistan sotilasvallankaappausta 10. maaliskuuta 1952 ja oli opetusministerinä Batistan hallinnossa 1952–1958. Rivero valittiin senaattoriksi Pinar del Ríosta 1954 ja hän toimi pääministerinä 1957–1958.

Rivero erosi pääministerin tehtävästä asettuakseen ehdolle Batistan tilanteen rauhoittamiseksi järjestämiin presidentinvaaleihin marraskuussa 1958. Riveroa tukivat Batistan puolue ja kolme muuta hallitusta tukevaa puoluetta ja hän voitti helposti opposition boikotoimat vaalit.

Myöskään Yhdysvallat ei suostunut tunnustamaan Riveron hallitusta, ja vaati väliaikaishallituksen perustamista ja uusia vaaleja.  Rivero pakeni Batistan kanssa maasta aamuyön tunteina 1. tammikuuta 1959 Fidel Castron johtamien kapinallisten lähestyessä pääkaupunkia. Rivero asettui aluksi Batistan kanssa Dominikaaniseen tasavaltaan mutta asui loppu elämänsä Yhdysvalloissa ja eli vaatimattomissa oloissa. Hän kuoli Miamissa 1997.

## Lähteet
Vasilinsaari

**Vasilinsaari** eli **Hirvisaari** () on Nevan suiston suurin saari Pietarin kaupungissa Venäjällä. Se rajoittuu Suureen ja Pieneen Nevaan, lännessä Suomenlahteen, pohjoisessa Smolenka-joki erottaa sen Alaissaaresta. Saaren pituus on 6,6 kilometriä ja pinta-ala 10,9&nbsp;km2.

Saari mainitaan ensimmäisen kerran vuonna 1499/1500 Novgorodin Vatjan viidenneksen verokirjassa nimellä *Vasiljev ostrov*. Venäjänkielinen nimi juontuu Novgorodin posadnikasta Vasili Selezenistä. Suomenkielinen nimitys *Hirvisaari* esiintyy ensimmäisen kerran vuonna 1618. Saarella sijainnut kalastajien ja maanviljelijöiden kylä kuului aluksi Inkereen pogostaan. 1600-luvulla asukkaina oli ortodoksisia inkerikkoja ja luterilaisia inkerinsuomalaisia.

Pietari I suunnitteli Vasilinsaarella Pietarin kaupungin keskustaa, jonne Amsterdamin mallin mukaan kaivettiin kanavaverkosto. Nykyään kanavien paikalla sijaitsevat ”linjoiksi” kutsutut kadut. 1700-luvun alussa rakentaminen eteni kuitenkin hitaasti. Tärkeimmät rakennukset (Menšikovin palatsi, Kahdentoista kollegion rakennus eli nykyinen Pietarin valtionyliopisto, Kunstkamera, Tiedeakatemia ym.) sijaitsevat saaren itäosassa ja Suuren Nevan rantakadulla. 1730-luvulla saaren itäkärjen Strelkaan siirrettiin Pietarin satama, itä- ja kaakkoisosia alettiin rakentaa voimakkaasti, pohjoisosaan syntyi Smolenskin hautausmaa. 1700–1800-lukujen vaihteessa saaren itäosaan keskittyivät lähes kaikki Pietarin tiede- ja oppilaitokset. Vuonna 1850 rakennettiin ensimmäinen silta, joka yhdisti saaren Nevan etelärantaan. 1800–1900-lukujen vaihteessa perustettiin suuria teollisuuslaitoksia, joiden ympärille syntyi alkeellisia työläisasutuksia. Vuosina 1904–1905 länsiosaan pystytettiin Gavanin työläiskaupunki, jonka oli tarkoitus toimia uuden asuntorakentamisen mallina. 

Vuonna 1917 Vasilinsaaresta ja siihen liittyvästä Alaissaaresta muodostettiin Vasilinsaaren piiri. 1920-luvulla ryhdyttiin rakentamaan saaren länsiosaa. Vuosina 1929–1933 pystytettiin Metallostroin asuinalue ja vuosina 1931–1937 Sergei Kiroville nimetty kulttuuritalo. Leningradin piirityksen aikana kaikki puutalot purettiin polttopuiksi. 1960-luvun lopulla Suomenlahden rannan täytemaalle ryhdyttiin rakentamaan uutta asuinaluetta, jonka yhteydessä sijaitsevat Pietarin merisatama Morskoi Vokzal, Lenexpo-messukeskus sekä Pribaltijskaja-hotelli.

Blagoveštšenski-silta (entinen Luutnantti Šmidtin silta) ja Palatsisilta yhdistävät Vasilinsaaren Pietarin keskustaan, Tutškovin silta ja Pörssisilta (Rakentajien silta) Petrogradin puoleen. Saarella on kaksi metroasemaa: vihreän linjan pääteasema Primorskaja sekä saaren itäosan keskellä Vasileostrovskaja.

## Lähteet

## Aiheesta muualla

* Hirvisaari Pietari-tietosanakirjassa
World Series of Poker 1977

**[[World Series of Poker]] [[1977]]** oli historiansa kahdeksas pokeritapahtuma. Turnauksia järjestettiin kaikkiaan 13 kappaletta, mestaruusturnaus mukaan lukien. Mestaruusturnauksen voitti Doyle Brunson, jolle voitto oli jo toinen perättäinen.

## Turnaukset

## Mestaruusturnaus
### Finaali

## Lähteet
*http://pokerdb.thehendonmob.com/circuit.php?a=e&n=WSOP&s=1977
Kemiallinen potentiaali

**Kemiallinen potentiaali** (symboli µ) kuvaa yhdisteen osaslajiin sitoutunutta Gibbsin energian määrää. Matemaattisesti µ määritellään Gibbsin energian osittaisderivaattana ja ainemäärän suhteen eli kemiallinen potentiaali on partiaalinen moolisuure:

	\mu_i\equiv\left(\frac{\partial G}{\partial n_i}\right)_{T,p,n_j\ne n_i}

missä \partial G  on systeemin Gibbsin energian muutos ja  \partial n_i  osaslajin ainemäärän muutos, kun lämpötila T, paine p ja muut ainemäärät ovat vakioita. Aineiden moolitilavuus on suoraan verrannollinen kemialliseen potentiaaliin. 

Mikäli yhdiste (systeemi) sisältää ioneja ja Gibbsin energiaan on sisällytetty yhdisteen sähköstaattinen energia määrittelee yo. yhtälö ionin sähkökemiallisen potentiaalin.

## Lähteet
Ontologinen arvojärjestys

**Olemassaolon arvojärjestys** eli **[[ontologia|ontologinen]] arvo[[hierarkia]]** tarkoittaa erityisesti keskiaikaista kristillistä ajattelua, jonka mukaan olioiden kesken vallitsee arvojärjestys todellisuudessa. Tällä tarkoitettiin, että luonto, ihminen ja kristinuskon jumala edustavat eri ”olemisen tasoja”, jotka määräytyvät olioiden ”henkisen olemuksen” perusteella. Luonto oli todellisuuden alimmalla tasolla, ja kristinuskon jumala edusti korkeinta ”olemista”. Ihmisen ajateltiin kuuluvan ruumiinsa puolesta luontoon, mutta tämä oli ”sielunsa” kautta yhteydessä ”luojaansa”. Jumalan ja ihmisen välillä oli edelleen lukuisa joukko henkiolentoja eli enkeleitä, jotka myös voitiin asettaa tiettyyn järjestykseen. 

## Lähde

* , s. 139.
Humberto Brenes

**Humberto Brenes** (s. 8. toukokuuta 1951) on costaricalainen pokeriammattilainen ja liikemies.

Brenes aloitti korttipeliuransa pelaamalla baccaratia, mutta siirtyi myöhemmin pokeriin. Hän aloitti turnauspelaamisen vuonna 1974. Brenes on voittanut kaksi World Series of Poker -ranneketta ja selvinnyt World Poker Tourin finaalipöytään kolmesti. Brenesin WSOP-rannekkeet tulivat vuonna 2003 limit Texas hold 'em ja pot limit Omaha -turnauksista. Yhdessä Phil Hellmuthin kanssa hänellä oli eniten rahasijoja (kahdeksan) WSOP-turnauksissa vuonna 2006. Brenesillä on kuudenneksi eniten rahasijoja WSOP-turnauksista.

Brenes voitti Jack Binion 2002 World Poker Openin vuonna 2002. Hän löi lopussa Erik Seidelin ja ansaitsi voitollaan 502&nbsp;640 dollaria. Joulukuussa 2008 hän voitti Doyle Brunson Five Diamond World Poker Classicin 2&nbsp;500 dollarin texas-turnauksen.

Brenes tunnetaan lempinimellä "The Shark" (hai) ja hänellä on yleensä pokeripöydässä mukana maskottina ja kortinsuojelijana haiaiheisia leluja. Pelatessaan Brenes pitää dramaattisesta, huomiota herättävästä esiintymisestä.

Brenes edustaa PokerStars-nettipokerihuonetta. Hänen kaksi veljeään, Alex ja Erick Brenes, ovat molemmat World Poker Tour -voittajia. Tammikuussa 2010 Humberto Brenesin pokeriuran turnausansiot ylittivät 5,5 miljoonaa dollaria.

## Lähteet

## Aiheesta muualla
* Virallinen nettisivu 
* Team PokerStarsin profiili 
* WPT:n profiili
*
EV Zug

**EV Zug** on sveitsiläinen jääkiekkoseura, jonka kotikaupunki on Zug. Se pelaa Sveitsin pääsarjassa National Leaguessä. EV Zug on perustettu 1967, ja sen kotiareenana toimii OYM Hall. EV Zug:in joukkueen värit ovat sininen ja valkoinen. EV Zug on onnistunut kolme kertaa voittamaan Nationalliga A:n mestaruuden, vuonna 1998, 2021 ja 2022.

## Joukkue kaudella 2025–2026

### Valmennus & Joukkueenjohto
* **Päävalmentaja:** Benoît Groulx 
* **Apuvalmentaja:** Roger Hansson 
* **Apuvalmentaja:** Tomas Montén 
* **Maalivahtivalmentaja:** Simon Pfister 
* **Fysiikkavalmentaja:** Cyrill Gerber 
* **Huoltopäällikkö:** Walter Vattolo 
* **Puheenjohtaja:** Hans-Peter Strebel 
* **Toimitusjohtaja:** Reto Kläy 
* **Apulaistoimitusjohtaja:** Roland Schmid 
* **Pelaajakehitysjohtaja:** Ted Suihkonen 

*Lähde: EliteProspects*

## Kuuluisia pelaajia

* Patrick Fischer (Phoenix Coyotes)
* Claude Lemieux
* Kevin Todd
* Niko Kapanen
* Wes Walz
* Josh Holden
* Glen Metropolit

## Lähteet

## Aiheesta muualla
* Joukkueen kotisivu
Zeved habat

**Zeved habat** (זֶבֶד הַבָּת) on rituaali, jossa juutalaistytöille annetaan nimi. Rituaali vastaa poikien berit milaa, vaikkakin ilman ympärileikkausta.
Barry Greenstein

**Barry Greenstein** (s. 30. joulukuuta 1954, Chicago, Illinois) on yhdysvaltalainen pokeriammattilainen.

Greenstein valmistui Bogan High Schoolista ja suoritti sitten alemman korkeakoulututkinnon tietojenkäsittelytieteestä Illinoisin Urbana-Champaignin yliopistossa (University of Illinois at Urbana-Champaign). Hän luki itseään tohtoriksi matematiikasta, mutta lopetti opintonsa ennen väitöskirjan valmistumista. 

Barry Greenstein työskenteli Symantecilla kunnes jäi eläkkeelle 36-vuotiaana vuonna 1991 ja siirtyi kokopäiväiseksi pokerinpelaajaksi. 

## Pokeriura

Greenstein on urallaan voittanut kolme World Series of Pokerin (WSOP) ranneketta ja kolme World Poker Tourin turnausta (näistä kaksi kutsukilpailuista). WSOP:n pääturnauksessa hän on parhaimmillaan ollut 22. (vuonna 1992).

### Tärkeimmät turnausvoitot

Greenstein tunnetaan siitä, että hän lahjoittaa turnausvoittojaan hyväntekeväisyyteen, usein Children, Incorporated -järjestölle. Toisinaan häntä kutsutaankin "Pokerin Robin Hoodiksi". Elantonsa Greenstein ansaitsee käteispelipöydissä ollen vakiopelaaja Bellagion kasinon suurten limiittien "The Big Gamessa".

Barry Greenstein on ollut mukana GSN:n pokeriohjelman *[[High Stakes Poker]]* kolmella ensimmäisellä ja viidennellä tuotantokaudella. Ensimmäisen kauden viidennen jakson viimeisessä kädessä Greenstein hävisi yhden kaikkien aikojen isommista poteista High Stakes Pokerissa, 361&nbsp;800 dollaria, Sam Farhalle. Greensteinin lähtökätenä oli ässäpari, Farhalla kuningaspari. Korotusten jälkeen molemmat menivät all-in ennen floppia. Flopista tullut kuningas toi Farhalle voiton. Greenstein edustaa PokerStars-nettipokerihuonetta.

Greensteinin pokeriuran turnausvoitot ylittivät marraskuussa 2024 8,6 miljoonaa dollaria.

## Teokset

* 

## Lähde

## Aiheesta muualla
* Viralliset kotisivut 
*